Жалба, подадена на 23 май 2022 г. — Sattvica/EUIPO — Herederos de Diego Armando Maradona (DIEGO MARADONA)
(Дело T-299/22)
Език на жалбата: испански
Страни
Жалбоподател: Sattvica SA (Буенос Айрес, Аржентина) (представител: S. Sánchez Quiles, abogado)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Наследници на Диего Армандо Марадона (Буенос Айрес)
Данни за производството пред EUIPO
Притежател на спорната марка: другата страна в производството пред апелативния състав
Спорна марка: марка на Европейския съюз № 2 243 947 DIEGO MARADONA — Регистрация № T 019 473 761
Производство пред EUIPO: Вписване в досиетата и в регистъра
Обжалвано решение: решение на първи апелативен състав на EUIPO от 21 март 2022 г. по преписка R 755/2021-1
Искания
Жалбоподателят моли Общия съд:
да отмени обжалваното решение и на негово място да постанови друго решение, с което да се впише прехвърлянето на марка № 2 243 947 DIEGO MARADONA в полза на SATTVICA SA.
да осъди ответника да заплати съдебните разноски, включително направените пред първи апелативен състав на EUIPO.
Изложено основание
Неправилно прилагане на член 20 от Регламент (ЕС) 2017/1001 на Европейския парламент и на Съвета.
____________